Projektas

LIETUVOS RESPUBLIKOS VYRIAUSYBĖ

NUTARIMAS

DĖL LIETUVOS RESPUBLIKOS VYRIAUSYBĖS 2010 M. GRUODŽIO 15 D. NUTARIMO NR. 1770 „DĖL ĮGALIOJIMŲ REGISTRO REORGANIZAVIMO IR ĮGALIOJIMŲ REGISTRO NUOSTATŲ PATVIRTINIMO“ PAKEITIMO

2020 m.	d. Nr.

Vilnius

Lietuvos Respublikos Vyriausybė nutaria:

1. Pakeisti Įgaliojimų registro nuostatus, patvirtintus Lietuvos Respublikos Vyriausybės
2010 m. gruodžio 15 d. nutarimu Nr. 1770 „Dėl Įgaliojimų registro reorganizavimo ir Įgaliojimų registro nuostatų patvirtinimo“:

1.1. Pripažinti netekusiu galios 14.4 papunktį.

1.2. Pakeisti 56 punktą ir jį išdėstyti taip:

„56. Už notarine tvarka patvirtinto ar jam prilyginto įgaliojimo įregistravimą registre, registro duomenų pakeitimo įrašymą pagal duomenų teikėjo pranešimą ir informacinių technologijų priemonėmis sudaryto įgaliojimo įregistravimą registre mokamas Lietuvos Respublikos Vyriausybės nustatyto dydžio atlyginimas, išskyrus Lietuvos Respublikos valstybės informacinių išteklių valdymo įstatyme nurodytus atvejus. Atlyginimo mokėjimo tvarką nustato registro tvarkytojas.“

1.3. Pripažinti netekusiu galios 58 punktą.

1.4. Pakeisti 74 punktą ir jį išdėstyti taip:

„74. Registro duomenys teikiami:

74.1. teikiant registro išrašus;

74.2. teikiant užsakomuosius registro duomenų rinkinius.“

1.5. Pakeisti 81 punktą ir jį išdėstyti taip:

„81. Pagal registro tvarkytojo ir duomenų gavėjų sudarytas sutartis (daugkartinio teikimo atveju), kuriose nurodytas konkretus, apibrėžtas ir teisėtas registro duomenų naudojimo tikslas, duomenų teikimo ir gavimo teisinis pagrindas, sąlygos ir tvarka, teikiamų duomenų apimtis, registro duomenys teikiami elektroniniu būdu. Duomenų gavėjas, kuriam duomenys teikiami elektroniniu būdu pagal duomenų teikimo sutartį, norėdamas gauti registre suteiktų paslaugų išklotinę, registro tvarkytojui turi pateikti rašytinį prašymą ir sumokėti Lietuvos Respublikos Vyriausybės nustatyto dydžio atlyginimą."

1.6. Pakeisti 86 punktą ir jį išdėstyti taip:

„86. Registro duomenys teikiami atlygintinai. Atlyginimo už registro duomenų teikimą dydžius nustato Lietuvos Respublikos Vyriausybė. Atlyginimo mokėjimo tvarką nustato registro tvarkytojas. Registro tvarkytojas registro duomenis neatlygintinai teikia Lietuvos Respublikos valstybės informacinių išteklių valdymo įstatymo nustatytais atvejais. Duomenys apie informacinių technologijų priemonėmis sudarytus įgaliojimus duomenų gavėjams registro tvarkytojo interneto svetainėje teikiami neatlygintinai.“

2. Šis nutarimas įsigalioja 2020 m. spalio 1 d.

Ministras Pirmininkas

Teisingumo ministras